Jaani tänav (Tallinn)

Jaani tänav (, Johannisstraße, JohannispromenadeAdreßbuch für Estland nebst einem Register der dem Verein angehörenden deutschen firmen. Zusammengestellt im März 1913., Reval, 1913. Buchdruckerei der „Revalschen Zeitung", seite 22; vene keeles Іоановская ул., Іоанновская ул., Ивановская ул.Jaani tn, EKI KNAB: Eesti - Eesti Keele Instituut, Eesti kohanimed (vaadatud 20.07.2021)) oli tänav Tallinnas 20. sajandi alguses, mis ühendas toonast Vene turgu toonase Peetri platsiga. 
pisi|Jaani tänav 1928. aasta Tallinna kaardil
pisi|left|Hobutramm Tallinnas ja taamal Uus turg ja Jaani tänav
pisi|left|Tallinna linn ja Jaani tänav (Johannisstrasse), 1914
Tänapäeval moodustab see Pärnu maantee alguse Viru väljakust Vabaduse väljakuni. 

Tänav sai nime Jaani kiriku järgiAleksander Kivi. Tallinna tänavad. Tallinn: Valgus, 1972. Lk. 99, kuid nimi tühistati 22. jaanuaril 1936.EKI KNAB

Uuele turule ehitati vastu Jaani tänavat 1896. aastaks kivist vaekoda mõne äriruumiga, turu idaservale püstitati aastail 1900 turuhoone (Riia arhitekt Wilhelm von Stryk) toiduainete müümiseks, mis oli eelkõige mõeldud lihamüüjate tarbeks. Turuhoone Pärnu maantee poole ehitati 20. sajandi algul kaubaputkade read, ning turuplatsi suurendati veidi ida suunas. Kaubaputkad lammutati 1923. aastal ja see muutis turu avaramaks.

Jaani tänava lõunaküljel Viru tänava purkkaevu vastas asus aastatel 1903–1905 Tallinna saksa teater, kui pärast Laia tänava teatri põlemist 1902–1903 Uue turu äärsele haljasalale ehitati Saksa Teatrile ajutine kerge puitteater, nn Interimstheater (mille projekteerisid Riia arhitekt H. Scheel ja Tallinna insener Friedrich Axel von Howen). Teatrihoone oli küünitaoline hall, kus anti teatrietendusi ja näidati kino. 1905. aasta 15. oktoobri ööl põletati teater maha.
pisi|
Samale Saksa Teatri kohale ehitati hiljem veel mitu puithoonet: 1906 ja 1907 vendade Truzzide tsirkus, mis oli ajutine tsirkusehoone, mis püstitati hooaja alguses mõneks kuuks. 1908. aastal ehitati kõrvuti kaks püsihoonet: kino Metropol ja tsirkusehoone. Aastatel 1908–1911 tegutsenud kino Metropol põles maha ööl vastu 22. juunit 1911. Aastatel 1908–1913 tegutsenud tsirkusehoones asus detsembrist 1910 ka kino Marina. Tsirkusehoone lammutati juulis 1913.

Praeguse Draamateatri kohal asus aastatel 1895–1899 tsirkus Momino. Aastatel 1908–1910 ehitati Saksa Teatri hoone (siiani säilinud), aastatel 1911–1913 aga Estonia teatrihoone.

Jaani tänav 13 (tänapäeval Estonia pst 10 ja Pärnu mnt 13 nurgal Tallinna Inglise kolledži hoone) ehitati aastatel 1913–1916 Tallinna Linna Tütarlaste Kommertsgümnaasiumi hoone.

Viited

Kategooria:Kesklinna linnaosa tänavad
Kategooria:Tallinna endised tänavad